ការសម្ភាសរបស់លោកពូ កេន សុផល

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះកេន សុផល។

ការសង្ខេបប្រវត្តិរបស់លោកពូកេន សុផល

លោកពូកេន សុផលមានអាយុ៥៦ ឆ្នាំនៅក្នុងឆ្នាំ២០២០មានភេទប្រុស មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនពូដែរបានអោយខ្ញុំពិភាក្សាជាមួយពូទាក់ទងពីប្រវត្តិរបស់ពូហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយអោយពួកគាត់បានស្គាល់ហ្នឹងបានដឹងពីប្រវត្តិរបស់ពូជាពិសេសអើអ្វីដែរខ្ញុំសម្ភាសពូហ្នឹងទុកអោយកូនចៅជំនាន់ក្រោយរបស់ពូចៅៗបានស្គាល់បានដឹងចឹងសំរាប់ពូយល់ព្រមដើម្បីខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេពូ?

ខ៖ ហ្នឹងហើយ!

ក៖ បាទពូចឹងសំរាប់ខ្ញុំជាអ្នកសម្ភាសពូខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសពូគឺនៅថ្ងៃទី២៣ខែ៥ឆ្នាំ២០២០ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់ពូឈ្មោះពេញរបស់ពូទាំងត្រកូលម៉ងឈ្មោះអីគេពូ?

ខ៖ កេន សុផល។

ក៖ កេន សុផលចុះមានឈ្មោះហៅក្រៅអត់ពូ?

ខ៖ អត់ទេ។

ក៖ ចុះកាលពីក្មេងមាននរណាគេហៅឈ្មោះពូអីផ្សេង៖ អត់ពូ?

ខ៖ អត់ទេហៅតែផលៗហ្នឹង!

ក៖ អូ៎ចុះ..?

ខ៖ ឪពុកកេន។

ក៖ ចុះពូសព្វថ្ងៃពូអាយុប៉ុន្មានហើយពូ?

ខ៖ អាយុហាប្រាំមួយហើយ!

ក៖ ហាប្រាំមួយហើយណេះពូណេះចុះពូកើតនៅថ្ងៃខែឆ្នាំណាពូចាំអត់?

ខ៖ អត់ដឹងផង។

ក៖ អូ៎!

ខ៖ មួយពាន់ប្រាំបួនរយហុកជាងហុកពីរហីយ៉ាង។

ក៖ មួយពាន់ប្រាំបួនរយហុកពីរប៉ុន្តែថ្ងៃខែអត់ចាំទេណេះ?

ខ៖ អត់ចំណាំទេ។

ក៖ អូ៎ចុះអើពូឆ្នាំច័ន្ទគតិជូត ឆ្លូវ ខាល ថោះពូឆ្នាំអីគេពូ?

ខ៖ ឆ្នាំរោង។

ក៖ ឆ្នាំរោងណេះពូណេះ?

ខ៖ បាទ!

ក៖ ចុះអើស្រុកកំណើតដែរពូកើតម៉ងពូកើតនៅណា?

ខ៖ កើតនៅស្រុកគៀនជ្រៃហ្នឹងតើ!

ក៖ នៅគៀនជ្រៃហ្នឹងម៉ងហោសពូហោស?

ខ៖ បាទ!

ក៖ បាទពូចុះអើសំរាប់ដូចជាពូមានបងប្អូនបង្កើតចំនួនប៉ុន្មានទៅពូ?

ខ៖ ច្រើនហាស!

ក៖ ទាំងអស់ប៉ុន្មាននាក់ទៅ?

ខ៖ ដប់មួយនាក់ហោស!

ក៖ អូ៎ដប់មួយនាក់ច្រើនហាសណេះចុះអើដូចជានៅរស់ទាំងអស់រឺមួយក៏មាននរណាខ្លះស្លាប់?

ខ៖ អើនៅទាំងអស់។

ក៖ អូ៎!

ខ៖ អត់ដែរមានបែងចែកទៅណាមួយទេ។

ក៖ នៅហ្នឹងទាំងអស់?  
ខ៖ នៅទាំងអស់។

ក៖ នៅទាំងអស់គ្រប់ខេត្តម៉ង?

ខ៖ ហ្នឹងហើយនៅភ្នំពេញចល័តនិយាយទៅដើររកស៊ីចល័តពួកហ្នឹងធ្វើសំណង់ធ្វើអីហោស!

ក៖ អូ៎!

ខ៖ ដើរគ្រប់ស្រុក។

ក៖ ចុះ..?

ខ៖ តភ្លើងតអី។

ក៖ បាទពូចុះអើពូកូនទីប៉ុន្មានទៅពូ?

ខ៖ កូនទីប្រាំមួយឈ្មោះញ៉ រ៉ា រីកូនទីប្រាំមួយ។

ក៖ អូ៎កូនទីប្រាំមួយណេះពូណេះ?

ខ៖ ហ្នឹងហើយ!

ក៖ ចុះអើពូគិតថាសំរាប់ដូចជាពូមានស្រីប៉ុន្មានប្រុសប៉ុន្មានពូបងប្អូន?

ខ៖ ស្រីប្រាំស្រីប្រាំមួយប្រុសប្រាំ។

ក៖ អូ៎!

ខ៖ ឈ្មោះញ៉ រ៉ាប្រុសប្រាំស្រីប្រាំមួយ។

ក៖ អូ៎បាទពូចុះអើពូគិតថាពូអាចប្រាប់ឈ្មោះបងៗប្អូនៗបានទេពូពួកគាត់ឈ្មោះអីគេខ្លះទៅ?

ខ៖ ឈ្មោះញ៉ ឈ្មោះកេនប៊ុនញ៉។

ក៖ ចុះបន្ទាប់មក?

ខ៖ កេនប៊ុនឡាក់។

ក៖ ចុះបន្ទាប់មកទៀតពូ?

ខ៖ កេនប៊ុនឡាង។

ក៖ ចុះបន្ទាប់មកទៀត?

ខ៖ កេនប៊ុនលាន់។

ក៖​ចុះបន្ទាប់ទៀតពូ?

ខ៖ បន្ទាប់មកឯងកេនសុផល កេនសុផាត កេនចាន្ធី កេនចាន្ថា កេនចាន់ធា កេនសុភាពច្រើនហាស!

ក៖ អូ៎ប៉ុន្តែចុះពួកគាត់អើបងៗរឺមួយក៏ប្អូនហ្នឹងគាត់នៅណាខ្លះទៅពូ?

ខ៖ នៅបុសខ្នុរ នៅភ្នំពេញ។

ក៖ អូ៎នៅគ្រប់កន្លែងម៉ង?

ខ៖ នៅគ្រប់កន្លែង។

ក៖ ប៉ុន្តែភាគច្រើននៅក្នុងខេត្តកំពង់ចាមយើងហ្នឹងតើហីពូហេស?

ខ៖ អត់ទេនៅភ្នំពេញច្រើន។

ក៖​អូ៎អត់មានទៅនៅខេត្តផ្សេងៗទេ?

ខ៖ អត់ទេអត់មានទេ។

ក៖ ប៉ុន្តែបងប្អូនរបស់ពូហ្នឹងសុទ្ធតែមានគ្រួសារអស់ហើយណេះពូណេះ?

ខ៖ មានអស់រលីងហើយអត់មានសទេ។

ក៖ អូ៎ប៉ុន្តែមានចៅមានអីដែរតើហី?

ខ៖ មានចៅមានអីគ្រប់គ្នាអស់ហើយ!

ក៖ អូ៎បាទពូបាទចុះពូគិតថាសំរាប់ដូចជាចឹងពូធ្លាប់មានអនុស្សាវរីយ៍អីចងចាំជាមួយគា្នកាលនៅក្មេងៗអត់ធ្លាប់ធ្វើអីគេខ្លះជាមួយគា្នចឹងហាសពូ?

ខ៖ បាទបងប្អូនពិបាកហត់មានស៊ីគ្មានស៊ីដើរទៅសុំអង្ករស្រូវរៀងពិបាកចិតប្រាំបួនមហាសែនពិបាកវេទនា។

ក៖ ចឹងហេសពូ?

ខ៖ បាទដើរប្រមូលសមករស្រូវដើរខ្វះតាមកំហែងសព្វគ្រប់អូ៎វេទនាណាស់រួចមុតដៃមុតជើងស្អប់ជាទីបំផុតហើយ!

ក៖ អូ៎!

ខ៖ ទើបឥឡូវទេរឿងស្រួលបន្តិច។

ក៖ បាទពូ!

ខ៖ បាទ!

ក៖ ចុះអើចឹងសំរាប់ដូចជាបងប្អូនរបស់ពូគាត់រកស៊ីអីគេខ្លះទៅសព្វថ្ងៃ?

ខ៖ គាត់រកស៊ីគាត់ធ្វើស្រែខ្លះទៅខ្លះកូនលក់ដូរខ្លះទៅខ្លះដើរធ្វើសំណង់។

ក៖ អូ៎!

ខ៖ ខ្លះដើរតភ្លើងអោយគេចឹងទៅ។

ក៖ អូ៎គាត់ដើរស៊ីឈ្នួលគ្រប់កន្លែងដែរចឹង?

ខ៖ ហ្នឹងហើយ!

ក៖ អូ៎បាទពូចុះឪពុករបស់ពូឈ្មោះអីគេទៅពូ?

ខ៖ ឪពុកខ្ញុំឈ្មោះកេន។

ក៖ ឈ្មោះអីគេកេនទៅ?

ខ៖ ស៊ុយ កេនអេកុងឡេង ឡេងកេន។

ក៖ ឡេងកេន ចុះអើម្ដាយពូ?

ខ៖ ម្ដាយស៊ុយហ៊ួយ។

ក៖ ស៊ុយ ហ៊ួយ?

ខ៖ បាទ!

ក៖ ចុះឪពុកកាលគាត់នៅរស់អើគាត់ស្លាន់នៅពូរឺគាត់នៅរស់?

ខ៖ ស្លាប់បាត់ហើយ!

ក៖ អូ៎ចុះកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅហាស?

ខ៖ គាត់ធ្វើចំការក្រូចចំការអីចឹងទៅធ្វើស្រែធ្វើអីចឹងទៅធ្វើប្រាំងធ្វើអីចឹងទៅណាស់ស្រែប្រាំង។

ក៖ បាទពូចុះអើឪពុកគាត់ស្លូតរឺមួយក៏កាចពូ?

ខ៖ ឪពុកខ្ញុំកាចដែរណុងហាស!

ក៖ អូ៎បាទចុះម្ដាយវិញពូគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅ?

ខ៖ ម្ដាយគាត់នៅផ្ទះមេគ្រួសារ។

ក៖ ចឹងតើ..?

ខ៖ អត់សូវរកអីទេ។

ក៖ ចឹងតែឪពុកទេណេះគាត់អ្នករក?

ខ៖ បាទឪពុក។

ក៖ អាហ្នឹងកាល..?

ខ៖ កូនច្រើនពិបាកណាស់កូនច្រើនញឹកទៀត។

ក៖ អូ៎អាហ្នឹងកាលពូនៅក្មេងៗណេះពូណេះ?

ខ៖ ហ្នឹងហើយពិបាកហាសពិបាក។

ក៖ បាទពូចុះម្ដាយគាត់កាចរឺមួយក៏ស្លូតពូ?

ខ៖ ម្ដាយកាចដែរកាចទាំងពីរហ្នឹង!

ក៖ អូ៎កាចដូចគា្ន?

ខ៖ បាទ!

ក៖ ចុះពូអាចប្រាប់បានទេថាសាច់រឿងដែរពូមានអីដែរចងចាំជាមួយឪពុកម្ដាយពូទាំងអនុស្សាវរីយ៍ហាសលោកពូមានចងចាំថាកាលនៅក្មេងពូធ្លាប់ទៅធ្វើស្រែរឺមួយធ្វើអីជាមួយឪពុកម្ដាយអត់ពូ?

ខ៖ ទៅនៅពីក្មេងគាត់ទៅធ្វើស្រែធ្វើអីហ្នឹងហាស!

ក៖ អូ៎!

ខ៖ ធ្វើស្រែជាមួយគាត់ជាមួយអីចឹងទៅគាត់ទៅធ្វើយើងទៅធ្វើទៅប៉ុនយើងកូនអាណិតគាត់យើងធ្វើលើសជាងគាត់ទៅណាស់។

ក៖ បាទពូបាទត្រូវ!

ខ៖ បាទទោះបីពិបាកនឿយហត់អាម៉េចក៏ដោយក៏ត្រូវយើងតស៊ូដែរ។

ក៖ បាទពូ!

ខ៖ ប៉ែត្រគត់ប៉ែត្រមួយប៉ែត្រពីរក៏វេទនាមហាសែនវេទនាហើយ!

ក៖ អូ៎ចឹងហោសពូ?

ខ៖ ជាន់ខ្លាំងដាក់ទឹកអូ៎!

ក៖ បាទពូចុះ..?

ខ៖ ធ្វើជណ្ដើរធ្វើអី។

ក៖ បាទពូចុះអើឪពុករបស់ពូគាត់ធ្លាប់ប្រាប់ពីប្រវត្តិកាលគាត់នៅក្មេងទៅពូអត់?

ខ៖ នៅតូចៗដែរអត់សូវដឹង។

ក៖ អូ៎!

ខ៖ ហ្នឹងហើយ!

ក៖ ប៉ុន្តែដល់ពេលដែរអើម្ដាយរបស់ពូអីគាត់ធ្លាប់ប្រាប់ថាឪពុកនៅក្មេងគាត់ធ្លាប់ធ្វើអីគេខ្លះគាត់ដែរនិយាយទេ?

ខ៖ គាត់ធ្វើចល័តគ្រប់កន្លែងអើលឺគាត់ប្រាប់ដែរតើទៅរកស៊ីឈ្នួលនេះតិចទៅជួនកាលមានចំការក្រូចខ្លួនឯងទៅបេះក្រូចលក់អោយគេទៅ។

ក៖ អូ៎បាទ!

ខ៖ ទទួលក្រូចទទយលអីបោះអោយគេ។

ក៖ បាទពូបាទចុះសំរាប់អើម្ដាយវិញគាត់ធ្លាប់ប្រាប់ពីប្រវត្តិកាលនៅក្មេងអីទៅពូអត់ប្រវត្តិរបស់គាត់ហាស?

ខ៖ បាទគាត់ប្រាប់ដែរថាធ្វើស្រែធ្វើចំការ។

ក៖ អូ៎!

ខ៖ ប្ដីប្រពន្ធគាត់ធ្វើស្រែធ្វើចំការធ្វើអីទាំងអស់គា្នទៅយកបាយយកអីទូលទឹកអោយប្ដីចឹងទៅ។

ក៖ បាទពូបាទចុះអើសំរាប់យាយតាខាងឪពុកពូស្គាល់ឈ្មោះគាត់ទេ?

ខ៖ ស្គាល់តើយាយតាម៉ែហោស?

ក៖ យាយតាខាងឪពុក?

ខ៖ ស្គាល់តាកុងឡេង យាយគឹងខូចអស់ហើយគាត់ខូចយូរហើយខូចតាំងពីដើមម៉េស។

ក៖ អូ៎តាឡេងយាយគឹង?

ខ៖ ហ្នឹងហើយ!

ក៖ ចុះយាយតាខាងម្ដាយ?

ខ៖ យាយកួចកុងស៊ុយ។

ក៖ កុងស៊ុយយាយកួច?

ខ៖ យាយកួយ។

ក៖ យាយកួយហោស?

ខ៖ យាយកួយកុងស៊ុយ។

ក៖ យាយកួយកុងស៊ុយប៉ុន្មានពួកគាត់ទាំងអស់ពយកគាត់សុទ្ធតែនៅគៀនជ្រៃនៅកំពង់ចាមហ្នឹងតើហី?

ខ៖ គាត់នៅហ្នឹងដែរតើ!

ក៖ បាទ!

ខ៖ ព្រោះដីកេរ្តិ៍អាករគាត់នៅហ្នឹងទាំងអស់ហ្នឹង!

ក៖ អូ៎បាទចឹងគាត់ចាប់ដៃគា្នយកនៅហ្នឹងទាំងអស់ណេះពូ?

ខ៖ មួយកែងនេះមិនដីយាយគឹងមួយកែងនេះលក់អោយអាលីនេះហោសឥឡូវលក់អស់គ្មានអីស៊ីគ្មានលក់អស់ទេ។

ក៖ បាទត្រូវចុះអើសំរាប់ពូរស់នៅអស់រយះពេលប៉ុន្មានឆ្នាំហើយពូ?

ខ៖ យូរហើយ!

ក៖ តាំងពីកើតម៉ង?

ខ៖ តាំងពីកើតមកហាសិបប្រាំមួយឆ្នាំហើយ!

ក៖ អូ៎បាទពូចុះពូមានកូនចៅណាដែរទៅរស់នៅខេត្តផ្សេងជៀសពីខេត្តកំពង់ចាមហ្នឹងអត់ពូ?

ខ៖ អត់សោះនៅជាមួយគា្នទាំងអស់កូន។

ក៖ ចឹងហោស?

ខ៖ ហ្នឹងហើយ!

ក៖ មានតែកូនក្មួយទេទៅភ្នំពេញទៅអី?

ខ៖ ហ្នឹងហើយមានតែកូនក្មួយបង។

ក៖ អូ៎!

ខ៖ ហើយសុធាងម្នាក់ដែរ។

ក៖ បាទសំរាប់កូនយើងទាំងអស់គឺនៅជុំគា្នទាំងអស់?

ខ៖ គឺនៅជុំគា្នទាំងអស់។

ក៖ អូ៎បាទពូបាទចុះអើភរិយារបស់ពូឈ្មោះអីគេពូ?

ខ៖ បឿនស៊ីហ៊ាង។

ក៖ ចុះគាត់ឥឡូវគាត់នៅណាទៅ?

ខ៖ នៅមុខហោស!

ក៖​ អូ៎!

ខ៖ បងប្អូនមកនៅផ្ទះយាយហោស!

ក៖ បាទពូបាទចុះសំរាប់អើមីងគាត់ធ្វើអីគេទៅ?

ខ៖ ធ្វើប្រាំងគាត់ធ្វើស្រែធ្វើប្រាំង។

ក៖ ប៉ុន្តែពូធ្វើប្រាំងដែរណេះពូ?

ខ៖ ជាមួយគាត់ហ្នឹងហើយ!

ក៖ អូ៎បាទចុះអើពូការអស់រយះពេលប៉ុន្មានឆ្នាំទៅ?

ខ៖ ការប៉ែត្រប្រាំពីរមកឥឡូវទាល់ឥឡូវប៉ុន្មានហើយ!

ក៖ សាមសិបបីឆ្នាំ។

ខ៖ ហ្នឹងហើយប៉ែត្រប្រាំពីរ។

ក៖ អូ៎បាទពូចុះអើពូគិតថានៅពេលដែរពូរៀបអាពាហ៍ពិពាហ៍ជាមួយមីងហ្នឹងពូជាអ្នកចិត្តចង់រៀបដោយខ្លួនឯងរឺមួយក៏យើងស្គាល់គា្នពីមុនហើយនៅ?

ខ៖ យើងរៀបការចូលដណ្ដឹងគេចូលរៀបការត្រឹមត្រូវ។

ក៖ ប៉ុន្តែគ្រាន់ថាយើងស្គាល់គា្នពីមុនអត់?

ខ៖ ស្គាល់គា្នស្គាល់គា្នពីមុនមកផ្ទះជិតគា្នដែរ។

ក៖ អូ៎ប៉ុន្តែយើងធ្លាប់មានជាអនុស្សាវរីយ៍ដើរលេងអីជាមួយគា្នពីមុនយើងការអត់?

ខ៖ អត់ទេ។

ក៖ ជំនាន់ហ្នឹងក៏អត់ដែរណេះពូ?

ខ៖ អត់សោះ។

ក៖ បាទប៉ុន្តែយើងមានជាថ្លៃទឹកដោះអីគេហៅថ្លៃបណ្ណាការមានអត់ពូ?

ខ៖ មាន។

ក៖ ពេលហ្នឹងពូបង្គាប់ប៉ុន្មានទៅ?

ខ៖ កាលណុងគេបង្គាប់ពីរម៉ឺនជំនាន់ណុងច្រើនហាសប៉ុន្មានជីហោសកាលណុង។

ក៖ អូ៎!

ខ៖ តាំងពីមាសមួយជីបួនដប់ម៉ឺនម៉េសមួយពាន់ជាងមាសកាលណុងហាស!

ក៖ ចុះអើពូគិតថាពូសព្វថ្ងៃពូមានកូនប៉ុន្មាននាក់ទៅចឹង?

ខ៖ កូនរាល់ថ្ងៃនៅសល់តែបីចែកឋានមួយហើយ!

ក៖ អូ៎!

ខ៖ បួនគ្រោះថ្នាក់ចរាចរណ៍ងាប់មួយនៅសល់បី។

ក៖ យូរហើយពូ?

ខ៖ គ្រោះថ្នាក់ចរាចរណ៍ប្រាំឆ្នាំហើយ!

ក៖ ប៉ុន្តែណុងកូនបងរឺមួយក៏កូនប្អូន?

ខ៖ កូនបង។

ក៖ បងគេហោស?

ខ៖ បងគេតែឥឡូវអាយុបើនៅឥឡូវអាយុម៉្ភៃប្រាំបួនសាមសិបហើយឥឡូវហោស!

ក៖ អូ៎ប៉ុន្តែគាត់មានគ្រួសារនៅ?

ខ៖ នៅមានគូរដណ្ដឹង។

ក៖ អូ៎ពេលគាត់ស្លាប់ហ្នឹងគាត់មានគូរដណ្ដឹង?

ខ៖ គូរដណ្ដឹងហើយ!

ក៖ អូ៎បាទពូ!

ខ៖ គ្រោះថ្នាក់ចរាចរណ៍ងាប់នៅអ្នកលឿងហោស!

ក៖ គាត់ថ្នាំមមែហោស?

ខ៖ ឆ្នាំមមែ។

ក៖ អូ៎បាទពូចុះអើពូគិតថាប្អូនៗរបស់គាត់កូនរបស់ពូហាសបន្ទាប់មកគាត់នៅណាដែរហើយគាត់ធ្វើអីគេទៅពូ?

ខ៖ នៅហ្នឹងតើ!

ក៖ នៅជុំពូទាំងអស់ហោស?

ខ៖ ធ្វើរោងចក្រដូចថាវាជាទៅធ្វើការរោងចក្រទៅបើឈឺទៅពូអត់អោយទៅធ្វើឈប់ទៅ។

ក៖ អូ៎!

ខ៖ ផ្អាកសិនទៅឈឺពេកអោយធ្វើការរោងចក្រឈឺៗហើយ!

ក៖ ហ្នឹងកូនទីពីរហោសពូ?

ខ៖ កូនទីពីរ។

ក៖ ស្រី?

ខ៖ ស្រី។

ក៖ ចុះកូនទីបី?

ខ៖ កូនទីបីស៊ីឈ្នួលរត់ឡានអោយគេ។

ក៖ ប្រុស?

ខ៖ ប្រុស។

ក៖ អូ៎ប៉ុន្តែនៅបន្ទុកពូទាំងអស់?

ខ៖ នៅទាំងអស់ចិញ្ចឹមកូនចិញ្ចឹមចៅខ្ញុំរាល់ថ្ងៃអត់ស៊ីអត់ឃ្លានទាំងអស់គា្នទៅ។

ក៖ អូ៎!

ខ៖ ធ្វើម៉េច។

ក៖ ចុះទីបួនពៅគេ?

ខ៖ ទីបួនពៅនៅអត់ធ្វើអីផងនៅតែផ្ទះរាល់ថ្ងៃ។

ក៖ អូ៎ប៉ុន្តែគាត់កូនរបស់ពូមានគ្រួសារប៉ុន្មាននាក់ហើយម្នាក់?

ខ៖ មានតែមួយ។

ក៖ អូ៎ស្រីមិញហ្នឹងហោស?

ខ៖ ហ្នឹងហើយ!

ក៖ ប៉ុន្តែគាត់មានជាកូនប៉ុន្មានទៅ?

ខ៖ កូនពីរ។

ក៖ កូនពីរហោស?

ខ៖ អាយុម៉្ភៃប្រាំពីរហើយ!

ក៖ អូ៎បាទពូបាទ!

ខ៖ អាប្រុសឥឡូវអាយុម៉្ភៃប្រាំបួនសាមសិបហើយ!

ក៖ អូ៎!

ខ៖ ឆ្នាំចអាយុម៉្ភៃប្រាំពីរហើយ!

ក៖ បាទពូបាទ!

ខ៖ អាបងឆ្នាំមមែ។

ក៖ បាទចុះអើកាលពូនៅក្មេងពូធ្លាប់បានរៀនអត់ពូ?

ខ៖ មិនសូវបានរៀនទេបងប្អូនច្រើនវាពិបាកហាស!

ក៖ អូ៎ចុះពេលចូលប៉ុលពតគេអោយពូរៀនអក្ខរៈកម្មអត់?

ខ៖ អត់។

ក៖ អត់ដែរហោសពូហោស?

ខ៖ កុមារចិញ្រ្ចាំអាចម៍គោរែកជីរែកអីចឹងទៅ។

ក៖ អូ៎!

ខ៖ វេទនាហាស!

ក៖ ចុះកាលពូរៀនពូរៀននៅណាពូ?

ខ៖ រៀននៅសាលានៅហ្នឹងតើ!

ក៖ គៀនជ្រៃហ្នឹងណេះ?

ខ៖ ហ្នឹងហើយរៀនបានថ្នាក់ទីបីហ្នឹង!

ក៖ អូ៎!

ខ៖ ឈប់រៀនហ្នឹងបងប្អូនច្រើនវាពិបាកអត់អីស៊ីហោស!

ក៖ បាទពូបាទខ្ញុំរវល់សិនចាំខ្ញុំទំនេរចាំខ្ញុំតេទៅវិញអើចុះពូគិតថាដូចជាពូធ្លាប់កាលណុងពូធ្លាប់មានមិត្តភក្តិស្និទ្ធិស្នាលអីដែរធំធាត់មកជាមួយគា្នអត់ពូ?

ខ៖ ខ្ញុំអត់ចេះមានបងប្អូនអត់ចេះមានមិត្តភក្តិផងអត់ចេះមានមិតកតភក្តិទេ។

ក៖ អូ៎!

ខ៖ មានមិត្តភក្តិទៅខ្លាចតែមិត្តភក្តិដើរមិនល្អអីចឹងនាំយើងដើរផ្លូវមិនល្អអីចឹងហាសវាពិបាកចឹងហាស!

ក៖ បាទពូបាទ!

ខ៖ ខ្ចិលហាសអត់ចេះមានពួកម៉ាកផង។

ក៖ បាទពូបាទចុះពូគិតថាអើពូធ្លាប់ធ្វើស្រែចំការទេពូ?

ខ៖ ធ្លាប់។

ក៖ ចំការក៏ពូធ្លាប់ដែរណេះពូណេះ?

ខ៖ ធ្លាប់។

ក៖ ពូប៉ុន្តែឥឡូវឈប់ហើយណេះពូណេះចំការ?

ខ៖ ទៅលែងរួចហើយចាស់ហើយទៅលែងរួចហើយ!

ក៖ ចុះពូធ្វើតែស្រែប្រាំង?

ខ៖ ធ្វើតែមួយរដូវឥឡូវជួលគេតែម៉ងទៅអោយគេធ្វើទៅអោយជួលគេភ្ជួរអោយគេច្រូតមួយដឹកស្រូវមកផ្ទះទៅបានប៉ុន្មានយកប៉ុណ្ណឹងទៅ។

ក៖ អូ៎យើងធ្វើមួយរដូវប្រាំងចឹងធ្វើយើងអស់..?

ខ៖ មួយឆ្នាំធ្វើតែម្ដង។

ក៖ យើងជួលគេចឹងអស់ប៉ុន្មានទៅមួយរដូវម៉ងហាស?

ខ៖ មួយលានជាងដែរតើជួលគេសព្វជួលគេគ្រប់។

ក៖ អាហ្នឹងស្រែយើងប៉ុន្មានហត្ថទៅពូ?

ខ៖ ស្រែជាងកន្លះហត្ថ។

ក៖ អូ៎តិចដែរណេះពូណេះចុះបើយើងផ្គួបផ្សំជាមួយទាំងយើងជួលគេទាំងយើងអីទាំងអស់ហ្នឹងយើងផលចំណេញយើងបានប៉ុន្មានទៅពូ?

ខ៖ អត់គិតចំណេញផងគិតអោយតែបានផលណុងហូបទាំងអស់អោយបានគ្រប់គ្រាន់ទៅ។

ក៖ យើងអត់លក់ផងហោស?

ខ៖ អត់លក់ទុកហូបខ្លួនឯងទាំងអស់ចិញ្ចឹមកូនចឹងទៅអស់មួយគ្រប់គ្រាន់ៗចឹងទៅកុំអោយតែខ្វះទិញអង្ករគីឡូចឹងហាស!

ក៖ បាទពូបាទត្រូវ!

ខ៖ ហ្នឹងហើយទាល់តែយើងហូបសល់ទៅចង់លក់ចឹងទៅ។

ក៖ ប៉ុន្តែកាលពីមុនពូធ្វើដោយខ្លួនឯង?

ខ៖ ហ្នឹងហើយធ្វើដោយខ្លួនឯង!

ក៖ បាទពូបាទ!

ខ៖ ឥឡូវស្រួលជឿនលឿនសឹងតែច្រូតយើងជួលគេទាំងអស់។

ក៖ អូ៎!

ខ៖ យើងច្រូតដៃច្រូតអត់ទាន់គេទេ។

ក៖ បាទពូបាទត្រូវ!

ខ៖ ម៉ាស៊ីនគេដាក់តែមួយម៉ោងរួចតែម៉ង។

ក៖ បាទពូបាទចុះអើពូគិតថាចឹងសំរាប់ដូចជាកាលពូធ្វើចំការពូធ្វើអីគេខ្លះទៅពូ?

ខ៖ ល្ង។

ក៖ ល្ងហោស?

ខ៖ អើ!

ក៖ ដាំល្ងណេះប៉ុន្តែកាលណុងយូរហើយណេះពូណេះ?

ខ៖ ពូឈប់ធ្វើពីរបីឆ្នាំហ្នឹងតើ!

ក៖ អូ៎!

ខ៖ វាយ៉ាប់ពេកល្ងយ៉ាប់ច្រូតទៅចង ចងរួចទៅគោះថ្ងៃត្រង់ហ្នឹងវាក្ដៅពេករត់អត់រួច។

ក៖ ហើយវាបានផលវាចំណេញតិចទៀត?

ខ៖ វាគ្រាន់បើជាងស្រូវដែរបើប៉ះថ្ងៃណាបានផលបានច្រើនបានផលប្រយោជន៍ជាងស្រូវ។

ក៖ ចឹងហោសពូ?

ខ៖ ហ្នឹងហើយស្រូវយើងមួយដឹកបានតែសាមជាងសែជាងទេណាស់ល្ងមួយគីឡូប្រាំមួយប្រាំពីរពាន់ក្នុងមួយរយគីឡូហាហុកសិបម៉ឺន។

ក៖ អូ៎!

ខ៖ ចុះវាធ្វើបានបួនប្រាំរយគីឡូទៅឃើញប៉ុន្មានកើតជាងស្រូវបើល្ងកើតក្នុងប្រាំបីឆ្នាំអស់បានល្ងមួយឆ្នាំទេណាស់។

ក៖ បាទ!

ខ៖ ហ្នឹងហាស!

ក៖ រួចចុះល្ងមួយឆ្នាំយើងធ្វើតែម្ដងដែរ?

ខ៖ មួយឆ្នាំធ្វើម្ដងតិចមួយឆ្នាំហ្នឹងយើងធ្វើល្ងបានម្ដងធ្វើស្រូវបានម្ដង។

ក៖ បាទ!

ខ៖ យើងក្នុងស្រែហ្នឹងបើថាយើងច្រូតស្រូវរួចយើងអាចមានធ្លាក់ភ្លៀងមកយើងអាច់ជួលអាទន្លេថងភ្ជួរសាបល្ងបានមួយសារទៀត។

ក៖ បាទពូបាទ!

ខ៖ ហ្នឹងហើយបានពីរដង។

ក៖ អូ៎!

ខ៖ ក្នុងមួយឆ្នាំប៉ុនយើងចាស់ហើយយើងរត់អត់រួចយើងធ្វើតែប្រាំងទៅ។

ក៖ បាទពូត្រូវ!

ខ៖ ហ្នឹងហើយ!

ក៖ ចុះអើពូគិតថាសំរាប់ធ្វើល្ងហ្នឹងយើងមានជាចំការខ្លួនឯងម៉ងហោស?

ខ៖ ជួលគេ។

ក៖ អូ៎ជួលគេធ្វើហោស?

ខ៖ ជួលគេហ្នឹងហើយ!

ក៖ វាពិបាកដាំមែនពូល្ង?

ខ៖ ល្ងអត់ទេគ្រាន់តែបាចចោលហ្នឹងមានអី។

ក៖ បាច..?

ខ៖ មានពិបាកណា។

ក៖ បាចដូចស្រូវដែរហោស?

ខ៖ បាចដូចស្រូវបាចចោលដូចគា្នឥឡូវហោសអត់ពិបាកទេ។

ក៖ ប៉ុន្តែគេត្រូវការទឹកច្រើនដូចស្រូវណេះ?

ខ៖ ល្ងត្រូវការពឹងមេឃបើស្រូវយើងមានស៊ីនដាក់។

ក៖ បាទ!

ខ៖ ល្ងយើងធ្វើបំបាស់លើមេឃ។

ក៖ បើសិនមានទឹកមានភ្លៀងបាន?

ខ៖ បានល្អហ្នឹងហើយតែហួតហែងចឹងងាប់អស់អត់បានផលប្រយោជន៍ទេ។

ក៖ ចុះយើងបូមទឹកក៏អត់កើតដែរ?

ខ៖ បូមដាក់កើតបើទឹកអត់មានបូមផង។

ក៖ អូ៎!

ខ៖ បឹងរីងអស់ហើយមានស្អីដូចដីមុខផ្ទះហ្នឹង!

ក៖ បាទ!

ខ៖ អូនឯងពិចារណាមើលអត់មានអីណាអត់ដដែលទាល់តែយើងបុកអណ្ដូង។

ក៖ អូ៎បាទពូទាល់តែយើងមានលុយបុកអណ្ដូង?

ខ៖ មានលុយបុកអណ្ដូងរាប់ពាន់ណាមានលុយបុក។

ក៖ អូ៎បាទពូចុះអើពូគិតថាចឹងសំរាប់ដូចជាពូធ្លាប់លក់ដូរអីពីមុនអត់ពូ?

ខ៖ លក់ចេះលក់ដូរលក់..។

ក៖ លក់ត្រីលក់អី?

ខ៖ លក់ត្រីលក់អីលក់តើកាលធ្នួសគៀនជ្រៃលក់ពូឌុបត្រីតើ!

ក៖ អូ៎!

ខ៖ ឌុបត្រីលក់ដើរលក់តាមផ្ទះអីចឹងទៅជិះម៉ូតូដើរលក់ចឹងទៅជិះកង់ទៅ។

ក៖ អូ៎!

ខ៖ កាលជំនាន់មុនយើងជិះកង់ជំនាន់ឥឡូវទោះបីអ្នកក្រគ្មានអាម៉េចក៏ត្រូវមានម៉ូតូកញ្ចាស់មួយ។

ក៖ បាទ!

ខ៖ ពីរបីរយទិញត្រីលក់ត្រីហ្នឹងដែរ។

ក៖ បាទពូត្រូវ!

ខ៖​ទូទៅហើយឥឡូវហោស!

ក៖ អូ៎អាហ្នឹងពីមុនណេះពូណេះ?

ខ៖ ពីមុនជិះកង់ហត់ណាស់ទំរាំបានលុយហូរហៀហូរញើស។

ក៖ អូ៎!

ខ៖ បើឥឡូវមិនអីទេត្រីគេមានម៉ូតូមួយព្រុចទៅដល់ហើយទៅដល់ហើយផ្សារ។

ក៖ អូ៎បាទពូតែឥឡូវយើងឈប់ហើយ?

ខ៖ ឈប់ហើយត្រីធ្នួសគេអត់មានផង។

ក៖ ទាល់តែមានធ្នួសទៀតបានយើងទៅរក?

ខ៖ ហ្នឹងហើយ!

ក៖ ជាមួយគេទៀត?

ខ៖ ហ្នឹងហើយ!

ក៖ អូ៎ប៉ុន្តែជៀសពីត្រីជៀសពីអីយើងអត់មានលក់ដូរអីទៀតណាហីពូ?

ខ៖ អត់ទេធ្វើប្រាំងធ្វើអីចឹងទៅ។

ក៖ អូ៎ចឹងយើងនៅផ្ទះចឹងទៅទាល់តែដល់ប្រាំង?

ខ៖ ហ្នឹងហើយ!

ក៖ តែឥឡូវធ្វើហើយណេះពូណេះ?

ខ៖ ច្រូតរួចអស់ហើយ!

ក៖ អូ៎ចុះអើទាក់ទងពីការចិញ្ចឹមសត្វវិញពូធ្លាប់ចិញ្ចឹមសត្វពីមុនអត់ដូចគោក្របីមាន់ជ្រូក?

ខ៖ ចិញ្ចឹមចិញ្ចឹមគោក្របីមាន់ជ្រូកចិញ្ចឹម ចិញ្ចឹមជ្រូកចិញ្ចឹមគោចិញ្ចឹមមែន។

ក៖ បាទពូបាទ!

ខ៖ ជំនាន់អាពតខ្ញុំចិញ្ចឹមច្រើនហាសណាស់។

ក៖ អូ៎!

ខ៖ រាប់រយក្បាលហាសគេយកដាក់រួមអស់។

ក៖ ខាតដល់កហើយណេះ?

ខ៖ បាទដាក់រួមអស់ទាំងអស់។

ក៖ គោហោសពូ?

ខ៖ គោ។

ក៖ ងាប់ហើយរាប់រយក្បាលទាល់ឥឡូវមាន?

ខ៖ រាប់រយក្បាលគេយកដាក់រួមទាំងអស់វ៉ៃដាច់ហ្នឹងនៅតែមើលគោទៅប្រហែលតាមគោះលោកតាចិនអីទៅ ទៅច្រូតល្ងច្រូតអីជាមួយម្ដាយចឹងទៅទឹកព្រែកទឹកអីទៅកាចមុជកាចពោតកាចអីហ្នឹងហាស!

ក៖ បាទពូបាទ!

ខ៖ ជំនាន់ណុងហាសកាលជំនាន់ណុងម៉ាក់អូនឯងនេះកាលជំនាន់ណុងមានដូដុះមានអីហ្នឹងហាស!

ក៖ បាទពូ!

ខ៖ លោកហ៊ុនសែនចែកអោយជំនាន់ណុងហោសមុជកាចពោតកាចអីទឹកលិចក៏ដណ្ដើមពីទឹកមក។

ក៖ អូ៎!

ខ៖ កាចមិនទាន់ដណ្ដើមលឿនពេកហត់ហាសវេទនាហាសប្រហែលគោទៅមកទៅមកៗ។

ក៖ អូ៎ចុះពូគិតថាតាំងពីក្មេងរហូតមកដល់ឥឡូវការងារអីគេខ្លះដែរពូធ្លាប់ធ្វើទៅ?

ខ៖ ការងារធ្លាប់ធ្វើហ្នឹងគឺតែស្រែប្រាំងខ្លាំងជាងគេតែម៉ង។

ក៖ ចុះកាលពីក្មេងពូនៅជាមួយឪពុកម្ដាយ?

ខ៖ នៅឪពុកម្ដាយគាត់ប្រើគាត់តាមតែគាត់ប្រើធ្វើប្រាំងធ្វើស្រែហ្នឹងហាសទៅច្រូតស្រែលើស្រែអីហ្នឹងហាស!

ក៖ អូ៎បាទ!

ខ៖ មើលថែស្រែថែអី។

ក៖ បាទពូតែដល់ពេលយើងមានក្រុមគ្រួសារ?

ខ៖ ហ្នឹងហើយមានក្រុមគ្រួសារបែកក្រុមគ្រួសារទៅយើងចិញ្ចឹមកូនចៅយើងប្ដីប្រពន្ធយើង។

ក៖ បាទពូចុះពូគិតថាអើជីវិតរបស់ពូតាំងពីក្មេងរហូតមកដល់ឥឡូវមានការលំបាកអីខ្លះទៅ?

ខ៖ មិនដែរបានស្រួលទេជីវិតពិបាកវេទនារហូតមិនដែរបានស្រួល។

ក៖ អូ៎ប៉ុន្តែមានការផ្លាស់ប្ដូរអីខ្លះទៅពូកាលពូនៅជាមួយឪពុកម្ដាយរហូតទាល់មានគ្រួសារ?

ខ៖ មានការផ្លាស់ប្ដូរមានការផ្លាស់ប្ដូរអើយើងរកបានដែរយើងបានថាយើងបានលុយបានអីចាយចឹងហ្នឹងហាស!

ក៖ បាទពូ!

ខ៖ បើយើងថាយើងសង្ឃឹមកូនទាន់សង្ឃឹមថាកូនណាអោយយើងចាយទេ។

ក៖ អូ៎!

ខ៖ ទាល់កំលាំងយើងរកបានបានស៊ីទៅយើងកំលាំងយើងរកមិនបានយើងអត់ទៅ។

ក៖ ចឹងហោស?

ខ៖ ហ្នឹងហើយ!

ក៖ សូម្បីតែកូនមានក្រុមគ្រួសារក៏គាត់ពិបាកដែរ?

ខ៖ ហ្នឹងហើយពិបាកទាំងអស់មាននរណាពឹងបានមួយទាល់តែយើងរកបានអើបើចឹងនៅលើឥពុកម្ដាយដដែរមានប្ដីមានប្រពន្ធយើងចិញ្ចឹមដដែររាល់ថ្ងៃហ្នឹង!

ក៖ ចឹងហោស?

ខ៖ បើវាធ្វើដូចមិនបានស៊ីផង។

ក៖ អូ៎ប្ដីអីក៏ធ្វើអីអត់កើតដែរ?

ខ៖​ ហ្នឹងហើយកូនពូខំពូយកមកមើលរបូតទៀតហាសមីហ្នឹងហាស!

ក៖ អូ៎!

ខ៖ ឈាមសស៊ីឈាមក្រហមវេទនាហាស!

ក៖ ចឹងហោសពូ?

ខ៖ ហ្នឹងហើយ!

ក៖ បាទពូចុះអើសំរាប់ពូគិតថាទាំងសុខផាពជីវភាពអីសព្វថ្ងៃម៉េចទៅពូ?

ខ៖ សួរពូហោស?

ក៖ បាទ!

ខ៖ រៀងអន់ហើយអស់ច្រើនណាស់។

ក៖ ប៉ុន្តែជីវភាពអីឥឡូវយើងរៀងយ៉ាប់នៅឡើយណេះ?

ខ៖ យ៉ាប់គ្មានអីទេមើលទៅតែប៉ុណ្ណឹងគ្មានអីទេ។

ក៖ បាទពូចុះម្ហូបអីដែរពូចូលចិត្តហូបពូ?

ខ៖ ម្ហូបស្អីក៏ហូបដែរពូអត់ចេះរើសទេបើរកមិនបានគ្មានទេបានស្រូបទឹកទឹកត្រីក្រូកៗរួច។

ក៖ អូ៎!

ខ៖ គ្មានពិបាកអីជារឿងអីទេ។

ក៖ ស្រួលណេះពូណេះ?

ខ៖ ស្អីក៏ហូបដែរអោយតែឆ្អិនបាយតិចថាពិបាករឿងហូបអត់ចេះរើសអត់ចេះរអ៊ូអត់ចេះតទាំជេរអត់ទេ។

ក៖ អូ៎!

ខ៖ មានអីស៊ីហ្នឹងទៅ។

ក៖ បាទពូបាទចុះអើពូគិតថាចឹងសំរាប់ការពីក្មេងពូធ្លាប់មានលេងល្បែងប្រជាប្រិយ៍អីទេពូដូចលក្ខណៈបោះអង្គុញ ចោលឈូង លាក់កន្សែង?

ខ៖ លេងលកា់កន្សែងអីលេងតើ!

ក៖ អូ៎!

ខ៖ លាក់កន្សែង បោះអង្គុញ ចោលឈូងលេង។

ក៖ លេងតាមវត្តចឹងហាសណេះពូណេះ?

ខ៖ ហ្នឹងលេងតាមវត្តតាមមុខផ្ទះអីជំនាន់ណុងមានតាមវត្តណាមានតែតាមមុខផ្ទះហ្នឹង!

ក៖ អូ៎!

ខ៖ តាមតែមុខផ្ទះហ្នឹង!

ក៖ បាទពូបាទស្រួល?

ខ៖ ហ្នឹងហើយ!

ក៖ ចុះពូគិតថាដូចជារាំរែកច្រៀងអីពូចូលចិត្តអត់?

ខ៖ រាំចេះបើថាច្រៀងពូអត់ចេះទេ។

ក៖ អូ៎!

ខ៖ រាំចេះតែរាំតាមគេទៅ។

ក៖ បាទពូបាទ!

ខ៖ ច្រៀងអត់ចេះទេ។

ក៖ អូ៎ចេះល្ខោនយីកេអាយ៉ៃអីពូសព្វថ្ងៃពូមើល?

ខ៖ ចូលចិត្តមើលចូលចិត្តមើលក្នុងទូរទស្សន៍អីចូលចិត្តមើលហាស!

ក៖ តែដោយគេមានដាក់ល្ខោនដាក់អីពូទៅមើល?

ខ៖ មើលល្ខោនមើលទាល់ៗភ្លឺណុង។

ក៖ អូ៎ស្រួលពូចុះពូគិតថាពូមានបងប្អូនកូនចៅណាដែរចេះលេងឧបករណ៍ភ្លេងអត់ពូ?

ខ៖ អត់។

ក៖ អត់មានទេណេះពូណេះ?

ខ៖ អត់សោះ

ក៖ កូនក្មួយខាងប្រពន្ធខាងអីក៏អត់ចេះដែរ?

ខ៖ អត់សោះគ្មាននរណាមានសោះ។

ក៖ អូ៎!

ខ៖ តែច្រៀងអត់ចេះផង។

ក៖ អូ៎បាទពូចុះអើផ្ទះរបស់ពូមានលក្ខណៈបែបណាពូតាំងពីក្មេងហាសកាលពូនៅជាមួយឪពុកម្ដាយផ្ទះម៉េចដល់ពេលពូមានក្រុមគ្រួសារផ្ទះម៉េចដែរពូ?

ខ៖ នៅជាមួយម៉ែឪមានផ្ទះក្បឿងផ្ទះអីដល់ពេលមកនៅក្រុមគ្រួសារគ្មានផ្ទះទេផ្ទះប្រកដែក។

ក៖ អូ៎យើងយ៉ាប់ជាងមុនណេះពូ?

ខ៖ ហ្នឹងហើយ!

ក៖ អូ៎ចុះពូគិតថាផ្ទះរបស់ពូហ្នឹងនរណាគេជាអ្នកជួសជុលសាងសងទៅពូ?

ខ៖ ពូអ្នកជួសជុល។

ក៖ អូ៎ពូចេះធ្វើផ្ទះហោសពូ?

ខ៖ អត់ទេផ្ទះពូជំនាន់រកបានទៅអោយគេធ្វើអោយគេធ្វើទៅ។

ក៖ យើងជួលគេ?

ខ៖ អោយលុយគេខ្លះទៅ។

ក៖ អូ៎!

ខ៖ ជួនកាលគេយកពាក់កណ្ដាលជួនកាលគេចុះអោយពាក់កណ្ដាលចឹងទៅ។

ក៖ បាទពូបាទចុះអើកាលពូធ្វើផ្ទះហ្នឹងផ្ទះហ្នឹងចំណាយអស់ប៉ុន្មានទៅពូ?

ខ៖ អូ៎ជំនាន់ណុងអស់ច្រើនដែរហ្នឹងហាសធ្វើម៉្ភៃឆ្នាំជាងហើយ!

ក៖ អូ៎ផ្ទះហ្នឹងហោសពូ?

ខ៖ ហ្នឹងហើយជាងពីរពាន់ដុល្លាកាលណុង។

ក៖ អូ៎អស់ថ្លៃដែរ?

ខ៖ ហ្នឹងហើយជាងម៉ាស៊ីនប្រាំរយ។

ក៖ បាទពូបាទចុះពូគិតថាសំរាប់ដូចជា..?

ខ៖ បួនកិប។

ក៖ បាទពូប៉ុន្តែភាគច្រើនយើងប្រឈើប្រើដោយជាមួយហ្នឹងរនាបទេណេះពូណេះ?

ខ៖ ហ្នឹងហើយ!

ក៖ ក្រៅពីហ្នឹងយើងវ៉ៃសង័្កសីទាំងអស់?

ខ៖ សង័្កសីទាំងអស់។

ក៖ អូ៎បាទពូ!

ខ៖ សសរពុកអស់ហើយដាច់ជើងអស់ហើយ!

ក៖ ចឹងហោសពូ?

ខ៖ ហ្នឹងហើយ!

ក៖ ចុះពូគិតថាឪពុកម្ដាយរបស់ពូគាត់ធ្លាប់បង្រៀនពីជំនាញអីមួយទៅពូទេ?

ខ៖ អត់សោះ។

ក៖ អត់ដែរទេណេះពូណេះ?

ខ៖ រៀនណាបើពូនៅតូចៗចូលអាពត។

ក៖ បាទពូ!

ខ៖ ចូលដប់ឆ្នាំចូលអាពតទៅនៅអាពតណុងចិញ្រ្ចាំអាចម៍គោចិញ្រ្ចាំជីហ្នឹងទៅ។

ក៖ បាទ!

ខ៖ ហ្នឹងហើយបើដូចឥឡូវម៉ែឪរៀនចេះបាត់ហើយចេះដឹងច្រើនបើម៉ែឪនៅហោសមិនដូចពីមុនហាស!

ក៖ បាទពូបាទ!

ខ៖ ប៉ុនដល់ពេលប៉ាខូចជំនាន់អាពតនេះទៅយើងនៅជំនាន់អាពតហ្នឹងទៅតំរិះចេះដឹងអត់ចេះ។

ក៖ បាទពូបាទ!

ខ៖ ហ្នឹងហើយចុះបើចិញ្រ្ចាំជីអាចម៍គោតាមតែវាប្រើហ្នឹងទៅ។

ក៖ អូ៎ត្រូវពូចុះពូគិតថាពូអាចប្រាប់ពីការលំបាកតាំងពីក្មេងរហូតមកដល់ឥឡូវបានទេពូ ហើយប្រាប់ពីមួយជំនាន់ទៅមួយជំនាន់ដែរពូទាន់ចឹងហាសណាស់ពូ?

ខ៖ ហ្នឹងហើយពិបាកហួសពីពិបាកហើយយំដុំៗទៅទីណាក៏ទឹកភ្នែកដែរពិបាក។

ក៖ អូ៎!

ខ៖ ពិបាកដែរពេលទៅធ្វើអៅអោយម៉ែឪប្រើទៅទឹកលិចទៅអីលួងអីយើងទៅហែលចឹងទៅវាពិបាក។

ក៖ បាទពូបាទ!

ខ៖ ទៅធ្វើស្រែធ្វើអីយើងអត់មានទូកដរអត់មានអីចឹងទៅយើងជួនកាលយើងហែលឆ្លងទៅពិបាកទូលអីចឹងទៅ។

ក៖ ចុះ..?

ខ៖ បានស្រូវមកក៏វាពិបាករកអីដឹកគ្មាន។

ក៖ អូ៎!

ខ៖ រែកកំសត់តែរឿងរែកហ្នឹង!

ក៖ ចុះពូអាចប្រាប់ខ្ញុំបានទេទាក់ទងពីអើលក្ខណៈថាដូចជាជំនាន់លុនណុលហាសពូពេលណុងពូធ្វើអីគេទៅ?

ខ៖ ជំនាន់លុនណុលពូនៅតូចដែរហ្នឹងគ្មានធ្វើអីមិនទាន់ដឹងប៉ុន្មានទេ។

ក៖ តែឪពុកម្ដាយយលងធ្វើអីគេទៅពូ?

ខ៖ ឪពុកម្ដាយគាត់ធ្វើស្រែធ្វើស្រែធ្វើអីចឹងទៅធ្វើប្រាំងកាលជំនាន់ណុងស្រែប្រាំងភាគច្រើនហាស!

ក៖ បាទពូប៉ុន្តែកាលជំនាន់ណុងដូចជាមានគ្រាប់ផ្លោងគ្រាប់អី?

ខ៖ គ្រាប់ផ្លោងហ្នឹងហើយមានចំការក្រូចចំការអីគាត់ដាំកាលជំនាន់ណុងហោស!

ក៖ អូ៎ចុះអើពេលគ្រាប់ផ្លោងចឹងយើងធ្វើម៉េចយើងរត់គេចរត់អីចឹងទៅ?

ខ៖ រត់ទៅជីកត្រង់សេទៅ។

ក៖ ជីកត្រង់សេនៅហ្នឹងហោស?

ខ៖ ជីកត្រង់សេនៅហ្នឹង!

ក៖ អូ៎!

ខ៖ យប់ទៅទៅដេកនៅណុងទៅអុជចង្កៀងផ្លុងៗ។

ក៖ អត់ហ៊ានមកអុជខាងក្រៅទេខា្លច?

ខ៖​ អត់ទេខ្លាចគេឃើញ។

ក៖ អូ៎!

ខ៖ ទាន់តើជំនាន់ណុង។

ក៖ ប៉ុន្តែដល់ពេលចឹងទៅអើម៉េចទៅមានគេបន្តក់គ្រាប់បន្តក់អីត្រូវផ្ទះនរណាគេអីចឹងទៅពូ?

ខ៖ ត្រូវជំនាន់ណុងបំបែកបែកក្បឿងបែកអីដែរតើបែកក្បឿងបែកអីដែរតើកាលជំនាន់ណុង។

ក៖ អូ៎បាទពូចុះអើប៉ុន្តែគេអត់មានជំលាសធ្វើបាបអីយើងណាហីពូណេះ?

ខ៖ អត់អីទេ។

ក៖ វាពិបាកពេលជំនាន់ប៉ុលពត?

ខ៖ ហ្នឹងហើយពិបាកខ្លាំង។

ក៖ ពូអាចប្រាប់មួយចំនួន..?

ខ៖ ជំនាន់ប៉ុលពតគ្រាន់តែយើងពិបាកមែនប៉ុន្តែវាអត់អីដែរពិបាកខ្លាំងពិបាកអាចិតប្រាំបួនហោសវ៉ៃដាច់ហ្នឹងពិបាកខ្លាំងជាងគេ។

ក៖ អូ៎ចុះ..?

ខ៖ វេទនាអាចិតប្រាំបួនណុង។

ក៖ អាជំនាន់ប៉ុលពតហ្នឹងពូអាចប្រាប់មួយចំនួនបានទេមានរឿងរ៉ាវអីកើតឡើងខ្លះសំរាប់ក្នុងជីវិតយើងចឹងហាសពូ?

ខ៖ អត់អីទេគ្រាន់តែវាប្រើយើងធ្វើយើងធ្វើតាមវាទៅមានអីទេ។

ក៖ អូ៎!

ខ៖ ដូចវាថាគេចណោះគេចយើងកងអាកញ្ឆែតចិញ្ច្រាំអាចម៍គោរែកអាចម៍គោមកដាក់រណ្ដៅយើងធ្វើតាមតែវាទៅ។

ក៖ ប៉ុន្តែកាលណុងពូនៅក្មេងណេះពូណេះ?

ខ៖ នៅក្មេងអាយុដប់បីឆ្នាំអីហ្នឹង!

ក៖ កងកុមារ?

ខ៖ ហ្នឹងកងកុមាររៀនក៏គ្មានបានសូត្ររៀនដែរ។

ក៖ ចុះអើពូអាចប្រាប់បានទេថាគេជំលាសយើងទៅណាក្រុមគ្រួសារយើង?

ខ៖ ជំលាសទៅនៅអូរប៉ិ។

ក៖ អូ៎!

ខ៖ អូរប៉ិយើងស្រែវាលយើងអូរប៉ិនេះ។

ក៖ បាទ!

ខ៖ ហ្នឹងហើយ!

ក៖ ចុះអើគេអោយយើងធ្វើអីគេនៅណុងពូ?

ខ៖ ធ្វើណុងកាលណុងអោយទៅស្ទូងដកស្រែដែរកាលជំនាន់អាពតចិញ្រ្ចាំអាចម៍គោហ្នឹង!

ក៖ អូ៎!

ខ៖ ហ្នឹងហើយត្រូវថ្ងៃណាប្រើទៅសិស្សសាលាចឹងទៅជញ្ចូនស្រូវជញ្ចូនអីចឹងទៅយកទៅទៅហើយយប់ចឹងទៅបើថាទំនេរវាអោយទៅបោកស្រូវបោកអីចឹងហាសណាស់។

ក៖ អូ៎បាទពូបាទ!

ខ៖ ហ្នឹងហើយ!

ក៖ ប៉ុន្តែគេអោយទៅអូរប៉ិទៅតែមួយកន្លែងហ្នឹងតើរឺមួយក៏..?

ខ៖ មួយកន្លែងហ្នឹងរហូតអត់ផ្លាស់ប្ដូរទេ។

ក៖ ទាល់តែដាច់ម៉ង?

ខ៖ ទាល់តែវ៉ៃដាច់ម៉ងជំនាន់អាពតចិតប្រាំបួនណុង។

ក៖ ប៉ុន្តែយើងទៅតែម្នាក់ឯងរឺមួយយើងទៅជា..?

ខ៖ ទៅក្រុមគ្រួសារទាំងអស់គា្នទាំងដប់មួយនាក់ម៉ែឪទៅទាំងអស់គ្នាម៉ង។

ក៖ អូ៎ប៉ុន្តែយើងទៅធ្វើការងារផ្សេងគា្ន?

ខ៖ ធ្វើការបែងចែកផ្សេងគា្នបើដល់អាយុដប់បួនដប់ប្រាំទៅចល័ត។

ក៖ អូ៎!

ខ៖ អាយើងអាយុដប់ឆ្នាំហ្នឹងនៅកុមារ។

ក៖ ប៉ុន្តែយប់ឡើងគេងជុំគា្ន?

ខ៖ អត់ទេបែកគា្នទាំងអស់។

ក៖ ប៉ុន្តែនៅក្នុងស្រុកជាមួយគា្នណុង?

ខ៖ អត់ទេអាមួយទៅនៅស្ពឺអាមួយទៅនៅអីណាណោះ។

ក៖ អូ៎!

ខ៖ នៅឆ្ងាយៗពីគ្នា។

ក៖ ឆ្ងាយពីគ្នាដែរហោស?

ខ៖ ឆ្ងាយពីគា្នហ្នឹងហើយឆ្ងាយខ្លះមកនៅស្វាយទាបខ្លះទៅនៅចំការអីគេទេអាណុង។

ក៖ តែពូមកនៅជាមួយឪពុកម្ដាយក៏នៅកងកុមារនៅចឹងដែរ?

ខ៖ ខ្ញុំនៅកុមារនៅកុមារ។

ក៖ អូ៎ចុះការងារយើងពិបាកនៅពេលប៉ុលពតហ្នឹងអីគេទៅពូកាប់កន្រ្តាំងខែតរឺមួយក៏..?

ខ៖ កាប់កន្រ្តាំងខែកាយប្រឡាយកាយអីចឹងទៅពិបាកហាសវេទនាហាស!

ក៖ អូ៎ចុះអើទាក់ទងពីម្ហូបអាហារវិញពេលហ្នឹងពូ..?

ខ៖ អត់វាអត់ដាក់អោយយើងស៊ីគ្រប់ក្មួយហេសមិនដែរអោយស៊ីគ្រប់ទេលើកហុតៗសុទ្ធតែបាយចែកចឹងងាយបានដូចយើងឥឡូវហោស!

ក៖ បាទពូ!

ខ៖ សូម្បីឥឡូវយើងម្ហូបឆ្ងាញ់មិនឆ្ងាញ់យើងបានសេរី។

ក៖ បាទពូបាទប៉ុន្តែអើទាក់ទងពីបើសិនយើងហូបអត់ឆ្អែតចឹងយើងធ្វើម៉េចយើងមានទៅលួចជីកក្ដួចរឺមួយក៏ជីកដំឡូងអីអត់?

ខ៖ ជួនកាលដំឡូងដាំអីចឹងលួចយើងលួចគាស់ស្ងោរអីចឹងទៅលួចដុតអីចឹងទៅ។

ក៖ ប៉ុន្តែចឹងអត់មាននរណាគេដឹងទេណេះពូទៅម្នាក់ឯងចឹងទៅ?

ខ៖ ដុតអង្កាមដុតអីអត់សូវហ៊ុយប៉ុន្មានទេ។

ក៖ អត់មាននរណាគេអើយើងទៅតែម្នាក់ឯងទេណេះពូណេះយើងឃ្លាន?

ខ៖ យើងយកមកក្រុមគ្រួសារលក្ខណៈក្រុមគ្រួសារទាំងអស់គា្ន។

ក៖ អូ៎!

ខ៖ មានបងប្អូនពីរបីនាក់ចឹងទៅៗកាយខ្វះអាប្រះៗដីយកមកស្ងោរទៅ។

ក៖ បាទពូបាទចុះអើទាក់ទងពីចុះយើងឈឺស្កាត់ធ្វើម៉េចទៅចឹង?

ខ៖ ឈឺដូចអត់វាមានពេទ្យវាវាមានពេទ្យវាបញ្ចូនទៅពេទ្យទាំងអស់រួចផ្សំថ្នាំអោយមកលាយទៅចាក់ថ្នាំចាកើអីអោយចឹងទៅមានដែរតើ!

ក៖ អូ៎ចុះឪពុកម្ដាយយើងវិញគេអោយទៅណាទៅពូ?

ខ៖ ឪពុកម្ដាយគេអោយអីកាប់អីគេហៅស្អីទេភ្លេចទៅហើយដូចជាគេហៅស្អីទេគេអោយប៉ុន្មានមួយថ្ងៃប៉ុន្មានម៉ែត្រការ៉េហោស!

ក៖ កាប់ស្រែ?

ខ៖ គេអោយយើងរួចបានមកផ្ទះមកមកគេចែកចឹងហាសម៉ែឪហ្នឹងហាសហ្នឹងហើយចឹងបានប៉ាខ្ញុំងាប់ដោយសារអាចឹងហាសគាត់ធ្វើបាក់ហោសរួចឡើងមកមុនៗគេខ្លាចគេវ៉ៃចោលហោសខំធ្វើអោយរួចទៅពីរនាក់ម៉ែចឹងទៅ។

ក៖ អូ៎!

ខ៖ ឧបម៉ាគេចែកត្រូវម្នាក់ពីរម៉ែត្រការ៉េម្នាក់ពីរម៉ែត្រការ៉េដូចម៉ែទៅធ្វើអីស្រីមួយថ្ងៃបានពីរម៉ែត្រជីកហោស!

ក៖ បាទ!

ខ៖ ជំរៅប៉ុន្មានម៉ែត្រពីរម៉ែត្រជីកមួយម៉ែត្រហោសខំតាគាត់ជួយយាយណុងផងចែកជួយរែកគា្នទៅ។

ក៖ អូ៎!

ខ៖ បានរួចចឹងទៅ។

ក៖ ប៉ុន្តែ..?

ខ៖ ងាប់ជំនាន់អាពតហ្នឹងហាស!

ក៖ អូ៎ឪពុកពូងាប់ជំនាន់អាពតហោស?

ខ៖ ងាប់ជំនាន់អាពត។

ក៖ រួចម្ដាយអត់អីទេ?

ខ៖ ម្ដាយអត់អីទេម្ដាយនៅរស់។

ក៖ អូ៎ចុះអើ..?

ខ៖ ម្ដាយទើបងាប់ឆ្នាំទៅតើ!

ក៖ អូ៎ចឹងហោសពូចុះពូគិតថាចឹងបងៗប្អូនៗគាត់ជំលាសទៅធ្វើការងារពិបាកជាងយើងរឺមួយក៏ដូចតែយើងដែរទេពូ?

ខ៖ អត់ដឹងរឿងហ្នឹងបងៗអត់ដឹងពិរឿងការងារគេពិបាកអីស្រណុកយើងអត់ដឹងដែរ?

ក៖ ពួកគាត់អត់ដែរនិយាយផងហោស?

ខ៖ អត់ដែរនិយាយទេឃើញគេទៅបរទេះបរអីចូលចំការយកមកអោយគេចឹងហាសដាំដើមចេកដើមអីយកមកស្លអីចឹងហាស!

ក៖ បាទពូបាទ!

ខ៖ បរគោបរអីចឹងហាស!

ក៖ ចុះអើពូគិតថាចឹងពេលដល់ជំនាន់ចិតប្រាំបួនដេរពូថាពិបាកខ្លាំង?

ខ៖ ពិបាកខ្លាំងអាពេលចិតប្រាំបួនហ្នឹង!

ក៖ យើងមានហេតុការណ៍អីខ្លះកើតឡើងទៅពូ?

ខ៖ កាលពិបាកអាចិតប្រាំបួនវាអត់មានគោលដៅអូនឯងគិតមើលឃើញគេធ្វើស្រែយើងមិនមកស្រុកកំណើតយើងហ្នឹងយើងមិនហត់។

ក៖ បាទពូ!

ខ៖ ហត់យើងមិនសុំអង្ករស្រូវអាគេច្រូតរួចហ្នឹងហាស!

ក៖ បាទពូបាទ!

ខ៖ ទៅសុំអាច្រូតតាមហែងកាប់ផ្ដិតៗយកមកដាក់ក្នុងល្អីហើយ!

ក៖ បាទពូ!

ខ៖ មួយថ្ងៃបានមួយល្អីប៉ុនៗនេះយកមកកិនទៅបុកត្បាលទៅនាំគា្នស៊ីទៅ។

ក៖ អូ៎!

ខ៖ ពិបាកពិបាកអាពេលហ្នឹងពិបាកខ្លាំងម៉ង។

ក៖ គ្រួសារយើង?

ខ៖ ហ្នឹងហើយពិបាកចុះបើបងប្អូនច្រើន។

ក៖ បាទពូចុះអើពេលហ្នឹងចាប់ផ្ដើមដាច់ហើយណេះពូណេះ?

ខ៖ ដដាច់បាយដុំៗហាសបបរជួនកាលបបរម្ដងអីហ្នឹង!

ក៖ អូ៎!

ខ៖ បើរកអត់បានជំនាន់ណុងអត់ទាន់ចេះរក។

ក៖ អូ៎ប៉ុន្តែនៅពេលដែរដាច់ដំបូងៗហ្នឹងយើងម៉េចបានយើងដឹងថាដាច់ដំបូង?

ខ៖ ទៅវាហៅចេញអាពតអោយចេញម៉ង។

ក៖ អូ៎!

ខ៖ មេគេដើរប្រាប់តាមផ្ទះអោយចេញៗដេញយើងចេញតែម៉ង។

ក៖ អូ៎គេមិនកៀងយើងទៅណាផ្សេងទៀតទេ?

ខ៖ អត់ទេដើរប្រាប់អោយចេញហើយដល់ម៉ោងចេញហើយចេញទៅដាក់រទេះដាក់អីមកបរតាមផ្លូវចឹងមកតាមល្មមដល់ផ្ទះដេកគេបាញ់ក្ដុងក្ដាំងគេចសិនចូលក្នុងប្រឡាយតាមប្រឡាយគេក្រាបសិន។

ក៖ អូ៎!

ខ៖ ដល់ពេលស្ងប់យើងបរគោមកទៀតមកចេះតែបរទៅដាក់រទេះដាក់អីបរមកអង្ករអីទឹកត្រីអំបិលអីដាក់មក។

ក៖ អូ៎បាទពូ!

ខ៖ រួចកូនៗដើរមកទូលខ្លះអីខ្លះទៅដើរទាំងអស់គា្នមក។

ក៖ អូ៎បាទដើរពីអូរប៉ិហ្នឹងមកហ្នឹង?

ខ៖ ដើរដេកផ្លូវមិនដឹងប៉ុន្មានរយថ្ងៃល្មមដល់មួយអោយទៅណោះមួយអោយមកផ្លូវណេះរួចយួនកាលណុងជំនាន់ណុងវ៉ៃគា្នគ្រាប់ផ្លោងអាណាងាប់ៗអាណារស់ៗ។

ក៖ អូ៎!

ខ៖ ពិបាកហាសណាស់។

ក៖ ប៉ុន្តែយើងមកជាគា្នច្រើនហេសពូណេះ?

ខ៖ អូ៎រាប់ម៉ឺននាក់ហោសមនុស្សរកតែកន្លែងដើរគា្មនហោស!

ក៖ មានអ្នកស្លាប់មានអ្នកអីទេ?

ខ៖ មានអាណានេះបាញ់ត្រូវងាប់តាមផ្លូវទៅ។

ក៖ ប៉ុន្តែគ្រួសារតយើងអត់អីទេ?

ខ៖ អត់អីសុខសប្បាយរហូត។

ក៖ អូ៎បាទពូចុះអើពូគិតថាពេលដែរដាច់ដំបូងហ្នឹងយើងមានផលវិបាកហ្នឹងមានការលំបាកអីទៅពូ?

ខ៖ ពិបាកហួសពីពិបាកហើយអូនអើយពិបាកខ្លាំងម៉ង។

ក៖ ដោយសារពេលហ្នឹងយើងចាប់ផ្ដើមធ្វើស្រែរួម?

ខ៖ អត់ស៊ីអត់ឃ្លានស៊ីជួនកាលម៉ែកូនបងប្អូនអង្គុយយំទល់មុខគា្នចឹងទៅ។

ក៖ អូ៎!

ខ៖ វាពិបាកចឹងហាសពិបាកនិយាយពិបាកហួសពីពិបាកហើយ!

ក៖ ប៉ុន្តែពេលណុង..?

ខ៖ វាមិនដឹងធ្វើម៉េច។

ក៖ ពេលណុងគេចែកស្រែអោយយើងធ្វើរួមណេះពូណេះ?

ខ៖ ជំនាន់អាពតហោស?

ក៖ ដាច់ប៉ុលពតហើយ!

ខ៖ អត់មានស្រែទេប៉ុន្មាននេះបានគេចែក។

ក៖ អូ៎ចឹងដល់ពេលគេចែក?

ខ៖ ចិតប្រាំបួនគេប៉ុនចែកគេចែកឆ្នាំប៉ែត្រប៉ុន្មានហើយនេះហ្នឹងហើយហ្នឹងចែកប៉ែត្រមួយយ៉ាងប៉ែត្រមួយប៉ែត្រពីរហ្នឹងចែក។

ក៖ ចុះពូថាដូចជាឆ្នាំចិតប្រាំបួនប៉ែត្រសិបប៉ែត្រមួយដែរពិបាកខ្លាំងហោសហ្នឹងពិបាកអីគេពូ?

ខ៖​ ពិបាកអត់ស៊ីហ្នឹងហើយ!

ក៖ អត់ស៊ីហាសណោះពេលណុងគេអត់ទាន់ចាយលុយទេណេះពូណេះ?

ខ៖ អត់ទេ។

ក៖ ដល់ពេលចឹង..?

ខ៖ ចាយអង្ករ។

ក៖ អូ៎!

ខ៖ ប៊ីចេងខ្ទឹមទាល់យើងមានអង្ករស៊ីចុះយើងមានណា។

ក៖ យើងអត់មានស្រែធ្វើ?

ខ៖ មានតែអំបិលហ្នឹងហើយបង់តែអំបិលលមៗទៅនាំគា្នហូបទៅ។

ក៖ អូ៎!

ខ៖ ជំនាន់ណុងអត់មានគិតទេមានតែអំបិលមែនដូចឥឡូវទាល់មានប៊ីចេងបានយើងហូបកើតអីណាជំនាន់ណុងអោយបានអំបិលដាក់ឆ្ងាញ់។

ក៖ អូ៎បាទពូចុះអើពេលណាដែរយើងចាប់ផ្ដើមចាយលុយហើយយើងគិតថាយើងស្រួល?

ខ៖ អើចាយលុយឆ្នាំប៉ែត្រប៉ុន្មានទេណេះប៉ែត្រប្រាំអីយ៉ាងបានចាយលុយរៀងធូរបន្តិចមួយកាក់ពីរកាក់មកបានជំនាន់ណុង។

ក៖ អូ៎បាទពូ!

ខ៖ ហ្នឹងហើយប៉ែត្រប្រាំប៉ែត្របានរៀងធូរតិច។

ក៖ អូ៎ចុះអើពូគិតថាចឹងដូចជាឆ្នាំណាដែរយើងគិតថាយើងរៀងធូរធាររៀងស្រួលបួលហើយពូ?

ខ៖ ធូរខ្ញុំវាមិនអីទេចំណែកពូពូគិតថាអត់ធូរប៉ុន្មានទេជីវិតប្រវត្តិពូគ្មានថាស្រួលអីទេពិបាក។

ក៖ នៅតែពិបាកចឹងនៅឡើយ?

ខ៖ ពិបាក។

ក៖ អូ៎រហូតទាល់ឥឡូវហ្នឹង?

ខ៖ ទាល់ឥឡូវហ្នឹង!

ក៖ អូ៎ចុះបច្ចុប្បន្នហ្នឹងឥឡូវអើដូចជាក្រុមគ្រួសារពូរឺមួយក៏កូនចៅអីឥឡូវម៉េចដែរនៅតែពិបាកដែររឺមួយក៏ម៉េចពូ?

ខ៖ នៅតែប៉ុណ្ណឹងដដែរអត់អីទេ។

ក៖ ប៉ុនគ្រាន់ថាជីវភាពនៅតែសាមញ្ញចឹងហាសណេះ?

ខ៖ នៅសាមញ្ញប៉ុនពូថាអត់គិតទេសាមញ្ញក៏សាមញ្ញទៅចុះអោយជីវិតកូនម៉ែឪនៅជួបជុំគា្នពូអស់គិតហើយ!

ក៖ បាទពូបាទ!

ខ៖ ព្រោះមានកម្មផលបុណ្យយើងពីជាតិមុនមក។

ក៖​ បាទពូបាទត្រូវ!

ខ៖ ក្រុមគ្រួសារពូមានក្ដីសុខល្អ។

ក៖ បាទពូបាទចុះពូកាលពីក្មេងពូធ្លាប់មានគោលបំណងកាលពូនៅរៀនធ្លាប់មានគោលបំណងថាធំឡើងពូចង់ធ្វើអីមួយពូធ្លាប់គិតពីមុនអត់ពូ?

ខ៖ ធ្លាប់នឹកឃើញថាបើពូធំទៅមានចំណេះវិជ្ជាពូចង់ធ្វើធំទៅណាស់ ចង់បើកចេះទៅបង្រៀនសិស្សបង្រៀនអីចឹងដែរណាស់។

ក៖ អូ៎!

ខ៖ ប៉ុនយើងទៅមិនរួច។

ក៖ ហើយយ៉ាងណាមួយយើងរៀនបានតិចណេះពូ?

ខ៖ បានតិចហ្នឹងហើយចេះអីអត់ខំប្រឹងរៀននរណាគេទទួលយើងគ្រូជំនាន់ណុង។

ក៖ ត្រូវពូត្រូវ!

ខ៖ អាណាតស៊ូដើរទៅរៀនដល់កំពង់ចាមក្មួយឯងគិតមើល។

ក៖ ពូទៅដើរទៅរៀនហោស?

ខ៖ ហ្នឹងហើយជំនាន់ណាមានដើរទៅរៀនអីចុកជើងឈប់ប៉ុន្មានដង។

ក៖ អូ៎!

ខ៖ ពិបាកណាស់ឆ្ងាយហាសសាលារៀនឆ្ងាយៗពីផ្ទះទៀត។

ក៖ ហើយយើងអត់មានអីជិះទេណេះពូណេះ?

ខ៖ អត់ជំនាន់ណុងដើររហូតមិនដូចឥឡូវទេណាស់ក្មួយអើយស្រួលហាសណាស់ឥឡូវនេះឥឡូវទោះបីទៅណាម៉ូតូឌុបប្រាំរយមួយពាន់វឹងៗបានដូចចិត្តតែម៉ង។

ក៖ ទោះយើងអត់ម៉ូតូក៏ដោយ?

ខ៖ អត់ម៉ូតូក៏ដោយ។

ក៖ ឥឡូវក្មេងឥឡូវមានម៉ូតូមានអីនៅតែអត់ចង់ទៅរៀនទៀត?

ខ៖ ហ្នឹងហើយអ្នកក្រម៉េចពិបាកក៏មានម៉ូតូចំនួនបួនប្រាំរយទិញអោយកូនជិះដែរអ្នកក្រម៉េចក៏ដោយក៏មានប៉ុណ្ណាក៏មានម៉ូតូជិះដែរ។

ក៖ បាទពូ!

ខ៖ ហ្នឹងហើយដូចជំនាន់ពូគ្មានទេរកតែកង់កញ្ចាស់ជិះគ្មានផង ស្បែកជើងមិនថាមិនបានស្បែកជើងចឹងពាក់ទេស្បែកជើងកង់ឡានបានម្ដងអរចង់ងាប់។

ក៖ អូ៎ដោយសារដើរវាអត់ក្ដៅជើងអី?

ខ៖ ហ្នឹងហើយអរចង់ងាប់ឥឡូវស្បែកជើងរើសគ្រប់ម៉ាកស្អីក៏បានស្អីក៏បានទេ។

ក៖ អូ៎!

ខ៖ ក្មេងឥឡូវសំណាងហើយ!

ក៖ បាទពូបាទចុះពូបើសិនជាមានសំនួរមួយចុងក្រោយបើសិនជាចង់ផ្ដែអើអោយពូផ្ដែផ្ដាំទៅកូនចៅជំនាន់ក្រោយៗពូធ្លាប់មានទូន្មានព្រានប្រដៅទៅកូនចៅអីអត់ពូ?

ខ៖ ប្រដែលប្រដៅប្រដៅថាកូនអើយប៉ាចាស់កូនឯងចេះអប់រំបងប្អូនកូនអើយក្រមានក៏ដោយចេះអោបក្រសោបគ្នាទៅអោយមានក្ដីសុខកូនកុំឈ្លោះកុំប្រកែកគា្នចឹងណាស់។

ក៖ បាទពូ!

ខ៖ ខំប្រឹងរកស៊ីទៅទាន់យើងនៅក្មេងមិនទាន់ហួសពេលទេខំប្រឹងទៅតែខំវាបានហើយមិនចឹងណាស់ក្មួយណាស់។

ក៖ បាទពូត្រូវ!

ខ៖ តែខំវាបានហើយរួចបើចំណែកប៉ាវាហួសពេលហើយ!

ក៖ ត្រូវពូ!

ខ៖ ហុកស្អែកៗហួសពេលហើយហើយដឹងរស់បានប៉ុន្មានទៀតហុកហាហុកស្អែកៗហើយ!

ក៖ អូ៎យើងចេះតែទូន្មានទៅណេះពូ?

ខ៖ ចេះតែទូន្មានខំប្រឹងរកស៊ីទៅសន្សំទៅកូនអើយតក់ៗទៅគីឡូបានផ្ទះបានអីនៅហ្នឹងគេ។

ក៖ បាទពូបាទ!

ខ៖ បាទ!

ក៖​ ចុះពូធ្លាប់មានគោលបំណងចិត្តមួយថាអើបើសិនជាពូលក្ខណៈថាពូចង់ធ្វើគ្រូបង្រៀនធ្វើអីចឹងគិតថាពូធ្លាប់ប្រាប់កូនចៅថាអោយធំឡើងចង់អោយសំរេចគោលបំណងពូធ្លាប់និយាយទេពូ?

ខ៖ ធ្លាប់ថាកូនខំប្រឹងរៀនទៅគីឡូបានចំណេះវិជ្ជាទៅយើងទោះបីយើងខ្ញុំគេណាស់ក៏ដោយណាស់ក្មួយណាស់។

ក៖ បាទពូ!

ខ៖ បានកន្លែងស្រួលដែរស៊ីឈ្នួលគេមែនប៉ុន្តែយើងបានកន្លែងស្រួល។

ក៖ បាទ!

ខ៖ ធ្វើម៉េចកុំអោយដូចប៉ាប៉ាពិបាកណាស់ខ្ញុំគេហើយទៅច្រូតស្រូវអោយគេហាលក្ដៅ។

ក៖ បាទពូត្រូវ!

ខ៖ កូនឯងឥឡូវទោះបីកូនឯងខ្ញុំគេក៏ត្រឹមខ្ញុំគេក្នុងម្លប់ដែរ។

ក៖ បាទ!

ខ៖ ជំនាន់ប៉ាគ្មានទេទៅច្រូតស្រែអោយគេមួយថ្ងៃពីរពាន់បីពាន់ហាលក្ដៅ។

ក៖ ហើយយ៉ាងណាមួយគេ…?

ខ៖ សំរាកមិនទាន់ប្រឹងទៅច្រូតទៀត។

ក៖ ធ្វើការអត់សូវប្រើកំលាំងទេណេះ?

ខ៖ ហ្នឹងហើយ!

ក៖ អូ៎ល្អ!

ខ៖ ប្រាប់ចឹងពូហាមចឹងកូនឯងខំប្រឹងទៅរៀនអោយចេះទៅទោះបីមិនបានធ្វើការអីធំដុំក៏ដោយក៏ត្រឹមអេស៊ីលីដាខ្ញុំគេក្នុងម្លប់ដែរ។

ក៖ បាទស្រួលចុះពូធ្លាប់បានព្រានប្រដៅពួកគាត់អោយធ្វើកុំអោយធ្វើអ្វីដែរអត់ល្អក្នុងសង្គមហាសពូធ្លាប់បានព្រានប្រដៅពួកគាត់ដូចលក្ខណៈជក់គ្រឿងញៀនអីចឹងហាសណាស់?

ខ៖ ប្រដៅអើហ្នឹងហើយប្រដៅអូ៎ហាមកូនអើយកូនឯងអត់មានមិត្តភក្តិកូនអើយព្រោះឥឡូវក្មេងឥឡូវនេះសុទ្ធតែគ្រឿងញៀនហើយកូនកូនឯងកុំណាស់កូនណាស់ស្រីក៏ដោយប្រុសក៏ដោយ បើចង់សុខមនុស្សស្រីឥឡូវតាមមិត្តភក្តិគីឡូវាដាក់ថ្នាំតាមទឹកតាមអីចឹងហាសយើងញ៉ាំទៅយើងអត់ដឹងចឹងហាស!

ក៖ បាទពូបាទ!

ខ៖ តាមគា្នទាំងអស់ត្រីតែស្អុយមួយស្អុយទាំងអស់ហើយក្នុងកន្រ្តក់ហោសមានមិត្តភក្តិហោស!

ក៖ បាទត្រូវពូ!

ខ៖ ចឹងបានថាពូមិនចេះមានពួកម៉ាកអីចឹងខ្លាចត្រីមួយកន្ត្រក់ស្អុយមួយស្អុយទាំងអស់ចឹងហាស!

ក៖ អូ៎ប៉ុន្តែកូនចៅពូអីអត់អីទេណេះពូណេះ?

ខ៖ អត់អីទេទូន្មានបានត្រឹមត្រូវល្អត្បិតថាក្រមែនអត់អីទេ។

ក៖ អូ៎បាទពូបាទចុះពូធ្លាប់ទូន្មានព្រានប្រដៅរឺមួយក៏ធ្លាប់ប្រាប់អីមួយអីផ្សេងៗពួកគាត់ទៀតទេពូ?

ខ៖ ប្រាប់ប្រាប់ថាខំប្រឹងទៅកូនអើយកូនឯងនៅក្មេងៗកូនឯងខំប្រឹងរកទៅវាមុនអត់ទេជីវិតកូនឯងនៅវែងឆ្ងាយណាស់ព្រោះប៉ានៅខ្លីកូនឯងនៅវែងឆ្ងាយណាស់។

ក៖ បាទពូ!

ខ៖ ខំទៅ។

ក៖ អូ៎បាទពូបាទចឹងពូមានពាក្យពេចន៍អីដែរចង់ផ្ដាំផ្ញើរទៅពួកគាត់ផ្សេងទៀតអត់ពូ?

ខ៖ ប្រាប់ប្រដែលប្រដៅអស់ប៉ុណ្ណឹងមិនដឹងធ្វើម៉េចទេបើវាតាមយើងផ្លូវណាល្អសុំកូនដើរផ្លូវណាវៀចកូនកុំដើរមើលតែផ្លូវល្អកូនឯងទៅទៅ។

ក៖ បាទពូបាទត្រូវ!

ខ៖ មិនខុសទេទៅសាលាជៀសចេញអោយផុត។

ក៖ អូ៎បាទពូបាទត្រូវចឹងអត់មានអីទៀតទេណេះពូណេះ?

ខ៖ បាទ!

ក៖ បាទចឹងចុងក្រោយខ្ញុំអរគុណច្រើនពូដែរបានអោយខ្ញុំពិភាក្សាជាមួយពូទាក់ទងពីប្រវត្តិរបស់ពូ?

ខ៖ បាទ!

ក៖ ហើយការសម្ភាសទាំងអស់ហ្នឹងខ្ញុំហ្នឹងដាក់ទៅក្នុងវេបសាយសាលាតំកល់ទុកអោយកូនចៅជំនាន់ក្រោយរបស់ពូបានស្គាល់ហ្នឹងបានដឹងចឹងចុងក្រោយខ្ញុំអាចសុំការអនុញ្ញាតិពីពូដើម្បីដាក់ការសម្ភាសទាំងអស់ហ្នឹងទៅក្នុងវេបសាយរបស់សាលាបានទេពូ?

ខ៖ សាលាណា?

ក៖ សាលាដែរខ្ញុំធ្វើការហ្នឹងខ្ញុំហ្នឹងដាក់វេបសាយរបស់ពូដែរខ្ញុំបានជជែកជាមួយពូហ្នឹងទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយដល់ពេលក្រោយចឹងហាសណាស់ពូ?

ខ៖ បាទ!

ក៖ ចឹងអត់អីទេណេះពូណេះ?

ខ៖ អត់អីទេ។

ក៖ អូ៎បាទពូ!

ខ៖ គេឃើញពេញសកលលោកម៉ងហោស!

ក៖ អើមួយហ្នឹងគេលក្ខណៈថាគេហ្នឹងអោយមើលទាំងអស់ទូទាំងពិភពលោកប៉ុន្តែគ្រាន់ថាយើងទាល់យើងមានវេបសាយចឹងហាសណាស់ពូបាទចឹងអរគុណច្រើនពូ។